
	1.
	Noteikumu konsolidētā versija
3. Personai, kurai apstiprināta inficēšanās ar SARS-CoV-2 vīrusu, sabiedrība ar ierobežotu atbildību "Latvijas Digitālās veselības centrs" aptur vakcinācijas sertifikāta darbību šajos noteikumos noteiktajā kārtībā uz laiku līdz septītajai dienai kopš parauga ņemšanas datuma pirmā pozitīvā testa vienas saslimšanas epizodes ietvaros, ar kuru laboratoriski, veicot RNS testu, tika apstiprināts Covid-19.
	Iebildums
Saskaņā ar Valsts pārvaldes iekārtas likuma 43.panta pirmo daļu, deleģējot pārvaldes uzdevumu, ārējā normatīvajā aktā nosaka iestādi, kuras padotībā atrodas pilnvarotā persona attiecībā uz konkrētā uzdevuma izpildi. Ievērojot minēto, lūdzam papildināt projektu ar normu par iestādi, kuras padotībā sabiedrība ar ierobežotu atbildību "Latvijas Digitālās veselības centrs" pildīs Ministru kabineta 2024. gada 9. janvāra noteikumos Nr. 19 "Covid-19 sertifikātu noteikumi" paredzētos pārvaldes uzdevumus. 
Piedāvātā redakcija
-
	Liene Zariņa (TM)

	2.
	Noteikumu konsolidētā versija
11. Sabiedrībai ar ierobežotu atbildību "Latvijas Digitālās veselības centrs",  pamatojoties uz tiesībaizsardzības iestāžu sniegto informāciju kriminālprocesā vai veselības jomas kontroles iestāžu sniegto informāciju par sertifikāta neatbilstību normatīvo aktu prasībām, ir tiesības sertifikātu anulēt, kā arī atjaunot to, ja konstatētās nepilnības ir novērstas.
	Iebildums
Lūdzam izvērtēt, vai projektā nebūtu nepieciešams noteikt pārejas regulējumu saistībā ar to, ka Nacionālā veselības dienesta (turpmāk - Dienests) uzdevumi par sadarbspējīgu Covid-19 sertifikātu (turpmāk - sertifikāts) sagatavošanu, izsniegšanu, apturēšanu, anulēšanu un atjaunošanu pāriet uz sabiedrību ar ierobežotu atbildību "Latvijas Digitālās veselības centrs". Piemēram, pārejas norma varētu noregulēt situāciju, kad privātpersona pieprasījumu pēc sertifikāta ir iesniegusi Dienestā, bet tas nav izsniegts projekta spēkā stāšanās brīdī. Ja pārejas regulējums nav nepieciešams, lūdzam tiesiskās noteiktības nolūkā papildināt anotāciju ar īsu skaidrojumu par sertifikāta sagatavošanu un izsniegšanu minētajā situācijā. 
Piedāvātā redakcija
-
	Liene Zariņa (TM)



